เมื่อประมาณวันที่ 5 ธันวาคมเรามีเพศสัมพันธ์กับแฟนแบบใส่ถุงยางค่ะ เป็นครั้งแรกที่เรามีอะไรกัน ทำไปสักพักเราก็เจ็บมากๆเลยเอาออกค่ะ ไม่แตกในถุงด้วยเพราะแฟนเราเป็นคนแตกยากมากๆ พอเอาออกมาแฟนเราก็ให้เราออรัลต่ออีกนานมากประมาณ20นาทีถึงจะแตกออกมาเป็นน้ำอสุจิ แล้วเราก็ไปล้างที่ห้องน้ำกันทั้งสองฝ่ายค่ะ หลังจากนั้นอีกประมาณ1-2ชั่วโมงเราก็มีอะไรกันอีกแต่ไม่ได้ใส่ถุงยาง เกมือนแค่อยากลองค่ะ เอาเข้า-ออกได้ประมาณไม่เกิน1นาที เขาก็เอาอวัยวะเพศออกมาเพราะต่างฝ่ายต่างก็เจ็บ แล้วพอเราดูของเขาเหมือนมีน้ำหล่อลื่นติดอยู่ที่อวัยวะเพศ *ยืนยันว่าน้ำหล่อลื่นจริงๆค่ะ ไม่ใช่น้ำอสุจิแน่ๆเพราะเขาแตกยากมากแล้วน้ำก็ยังใสอยู่เลย แล้วเขาบอกว่าถ้าเป็นน้ำหล่อลื่นของเขาจะรู้ตัวว่ามันไหลออกมา แต่ครั้งนี้เขาบอกว่าน่าจะเป็นของเราเพราะเขาไม่รู้สึกว่ามันไหลออกมา ของเขาออกจะแห้งด้วยเพราะตอนสอดเข้าของเราแบบสด เขารู้สึกแสบมาก แล้วเขาก็เอาสอดเข้าไปอีกไม่ถึง3นาที ก็เอาออกมาอีกเพราะมันเจ็บมากๆค่ะ หลังจากนั้นเขาก็ให้เราออรัลให้อีกนานมาก นานกว่ารอบแรกนิดนึงค่ะ พอแตกออกมาก็มีอสุจิอยู่แค่นิดเดียวจริงๆ แบบนี้จะท้องไหมคะ เคยได้ยินว่าถ้ามีอะไรกัน โอกาสที่น้ำหล่อลื่นจะมีอสุจิปนอยู่ด้วยก็มีมาก แล้วก็อาจจะมีอสุจิที่ค้างอยู่จากครั้งที่แล้ว *เพิ่มเติมอีกนิด เดือนที่แล้วเราประจำเดือนมาวันที่8ค่ะ แต่ประจำเดือนเรามาไม่เคยตรงเลย แล้วเดือนนี้มามีอะไรกันวันที่5 แบบนี้จะมีโอกาสท้องมากหรือน้อยคะ เครียดมากค่ะ แบบนี้มีโอกาสท้องมากหรือน้อยคะ ถ้าเป็นน้ำหล่อลื่นจริงๆ เขาบอกว่าของเขาไม่มีน้ำไหลออกมาเลย แล้วเขาก็แสบมากถึงเอาออกมาค่ะ
สวัสดีค่ะ การมีเพศสัมพันธ์ในรอบแรก โดยการใส่ถุงยางอนามัย หากไม่ได้มีการหลังน้ำอสุจิเกิดขึ้น โอกาสที่จะตั้งครรภ์ก็ไม่มีส่วนการมีเพศสัมพันธ์ในครั้งที่ 2 หากฝ่ายชายยังไม่ได้ปัสสาวะออกไป อสุจิที่ได้หลั่งออกไปแล้ว อาจตกค้างอยู่ในท่อปัสสาวะได้ และหากได้สอดใส่อวัยวะเพศโดยไม่ได้ใส่ถุงยางอนามัย อสุจิที่ค้างอยู่ก็อาจออกมากับน้ำหล่อลื่นได้ อย่างไรก็ตาม โอกาสในการตั้งครรภ์ถือว่ามีน้อยมาก เพราะปริมาณอสุจิที่มีอยู่น้อยมากนอกจากนี้ หากประจำเดือนในรอบที่แล้วมาวันที่ 8 พ.ย. และได้มีเพศสัมพันธ์ในวันที่ 5 ธ.ค. หากเป็นคนที่มีระยะห่างระหว่างรอบประจำเดือนไม่เกิน 34 วัน การมีเพศสัมพันธ์ในวันที่ 5 ธ.ค. จึงถือว่าอยู่ในระยะปลอดภัย โอกาสในการตั้งครรภ์นั้นถือว่าน้อยมาก คือน้อยกว่า 1%ค่ะ